CELEX: 62021TN0488
Language: mt
Date: 2021-08-10 00:00:00
Title: Kawża T-488/21: Rikors ippreżentat fl-10 ta’ Awwissu 2021 – Tralux et vs Il-Parlament

18.10.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 422/20
            
         
      Rikors ippreżentat fl-10 ta’ Awwissu 2021 – Tralux et vs Il-Parlament
      (Kawża T-488/21)
      (2021/C 422/27)
      Lingwa tal-kawża: il-Franċiż
      
         Partijiet
      
      
         Rikorrent: Tralux, Société Générale de travaux – Luxembourg Sàrl (Leudelange, il-Lussemburgu), Eric Soldermann, René-Pierre Ortiz, Rodrigue Thiemann, Richard Lang, Marie Real, Olivier Lingelser, Architectes Associés, Aea Architectes (Mulhouse, Franza), Energie & Environnement – Ingénieurs Conseils (Niederanven, il-Lussemburgu), Edeis (Ivry-sur-Seine, Franza) (rappreżentant: G. Krieger, avukat)
      
         Konvenut: Il-Parlament Ewropew
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tilqa’ dan ir-rikors fil-forma;
               
            
                  —
               
               
                  fir-rigward tal-mertu, tiddikjarah iġġustifikat u fondat;
               
            għaldaqstant,
      
                  —
               
               
                  tannulla d-deċiżjoni tal-Parlament Ewropew tal-20 ta’ Lulju 2021 li tiċħad l-offerta tar-rikorrenti tas-16 ta’ April 2021.
               
            
         Motivi u argumenti prinċipali
      
      Insostenn tar-rikors kontra d-deċiżjoni li tiġi miċħuda l-offerta tagħhom fil-kuntest tal-proċedura ta’ sejħa għal offerti Nru 06D10/2020/SI2KAD-01 dwar l-ipproġettar u l-kostruzzjoni ta’ spazju “Europa Experience” u ta’ ċentru għall-konferenzi fil-Lussemburgu, ir-rikorrenti jinvokaw motiv uniku, ibbażat fuq il-ksur tal-Artikolu 51 tar-Regolament (UE, Euratom) 2018/1046 tal-Parlament Ewropew u tal-Kunsill tat-18 ta’ Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012 (1). Ir-rikorrenti jinvokaw diversi argumenti insostenn ta’ dan il-motiv. L-ewwel nett, huma jqisu li huma kienu jissodisfaw il-kriterji tal-għażla u b’mod partikolari dak relattiv għall-effett minimu. It-tieni nett, ir-rikorrenti josservaw li l-ispeċifikazzjonijiet ma kinux jeħtieġu li jiġu ppreżentati dokumenti ġustifikattivi taħt piena ta’ nullità tal-offerta. Finalment, huma jżidu li setgħu isiru preċiżazzjonijiet dwar l-offerta setgħu jsiru fuq talba tal-awtorità kontraenti, wara t-tressiq tal-offerta tagħhom. F’kull każ, skont ir-rikorrenti, dawn il-preċiżazzjonijiet ma kinux tali li jbiddlu sostanzjalment id-dokumenti preżentati.
      
         (1)  ĠU L 193, p. 1, rettifika fil-ĠU L 60, 28.2.2019, p. 36.